Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: Melléklet a 12/1998. (IV. 22.) NM rendelethez
Paragraph Index: 390

5. A vizsgázó teljesítményének értékelése A) Szakmai elmélet A vizsgázó szakmai elmélet osztályzatát a szóbeli és írásbeli vizsga érdemjegyének átlaga adja, öttizedes érték esetén az osztályzatot a szóbeli vizsga eredménye felé kell kerekíteni. A szóbeli vizsga érdemjegyét a szóbeli vizsga tantárgyainak érdemjegyei alapján kell megállapítani. Amennyiben bármely tantárgy érdemjegye elégtelen, a szóbeli vizsga végső osztályzata is elégtelen. Ismételt vizsgán a szóbeli vizsga egészét meg kell ismételni. B) Szakmai gyakorlat A vizsgázó gyakorlati munkáját a felsorolt szakmaterület mindegyikén külön érdemjeggyel kell értékelni, és végső osztályzatát a részjegyek számtani átlaga alapján kell megállapítani. Amennyiben bármelyik részjegy elégtelen a vizsgázó gyakorlati vizsgája is elégtelen. Ismételt vizsgán csak az elégtelenre minősített gyakorlati vizsgarészt kell a jelöltnek megismételni. A gyakorlati vizsga értékelési szempontjai: — munkaszervezés: a kijelölt feladat előkészítése, kivitelezése, értékelése, — az előírt munkavédelmi és higiénés szabályok betartása, — vizsgálati eredmények dokumentálása, — a gyakorlati feladatok megoldásának szintje (önállóság, pontosság, időfaktor), — a tevékenység elméleti alapjainak ismerete. V. Egyéb tudnivalók

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes